Women's Club of Aruba

**Women’s Club of Aruba** (WCA, antes **Lago Women's Club**) ta un club social pa dama dedica na desaroyo personal di su miembresia y servicio na comunidad di Aruba. Lucy Smith tabata e fundado di e club. E tabata casa cu Lloyd Gaston Smith, kende tabata presidente di refineria Lago. Na 2022 WCA tabatin 122 miembro.

## Historia
Dia 17 di september 1934 Lucy Smith ta trece 150 hende muhe hunto den Lago Club pa lanta e *Lago Women's Club*. A instala e prome directiva, dia 1 di october di e mesun aña, despues cu a tene un eleccion. E directiva tabata consisti di un presidente, vice-presidente, tesorera y secretaria. Na 1937 WCA a afilia na e ‘General Federation of Women’s Clubs’ (GFWC) na Merca. Inicialmente e tabata un club social cu un miembresia exclusivamente di dama stranhero biba den e comunidad di Lago Colony na Sero Colorado. Dia 3 di februari 1948 a acepta e cambio pa admiti miembronan di pafor di Lago Colony, como "miembro asocia". Seguidamente e prome damanan di Eagle Colony y Oranjestad a drenta e club, entre nan Janette Steele y Naomi Wajcberg. Den transcurso di tempo, e miembronan asocia a haya e mesun derechonan cu e damanan di Lago Colony. Den decada 1960 a cambia nomber di e club pa *Women's Club of Aruba*, mientras e cantidad di miembro a sigui crece yega te 250 na 1972. Na 1973, despues di 39 aña, a elegi pa prome bes como presidente un persona cu no ta Mericano.

## Actividadnan
A lo largo di e añanan e club a ocupa su mes cu un gran variedad di actividad. Den e añanan inicial el a enfoca riba encuentro y actividadnan social, manera baile y evento di Carnaval. Durante henter su existencia e club ta activo cu recaudamento di fondo; e tarea cu cual e comision di "Ways & Means" ta encarga. E fondonan aki ta bay bek den comunidad pa medio di donacionnan na diferente organisacion comunitario of caritativo. Pa su 50 aniversario, Women's Club of Aruba a haci un donacion di 13 mil florin na Horacio Oduber Hospital. Den decada 1970 a lanta un comision di ecologia pa duna atencion na proteccion di naturalesa, particularmente e meeuwchi y mas despues e driekiel. Desde decada 1970 a cuminsa organisa bishita na hospital y casnan di cuido pa adulto mayor riba dianan special, manera Dia di San Valentin  y Dia di Mama of riba dianan di fiesta. A cuminsa homenahea anualmente e miho graduadonan escolar di Aruba. Den añanan 1980 a lanta e comision di sida pa organisa un campaña di conscientisacion pa e malesa HIV/AIDS. WCA a hunga un rol pionero tambe den conscientisacion pa cancer di pecho y violencia domestico.

Banda di miembro activo e organisacion conoce miembro honorario y "life member". Un life member ta un miembro activo den club pa 30 aña largo y cu a yega e edad di 80 aña. Ta haya entre e miembronan honorario e señora di e (ex)-gobernador di Aruba.

## Presidente

*1934 - 1935 Marie E. Byrne 
*1935 - 1936 Nora L. Milne 
* 1936 - 1937 Jean Heebner 
* 1937 - 1938 Mary W. Heinze 
* 1938 - 1939 Alma B. Corporan 
* 1939 - 1940 Adelia L. Owen 
* 1940 - 1942 Elizabeth W. Colby
* 1942 - 1943 Adelia L. Owen 
*1943 - 1944 Alma B. Corporan 
*1944 - 1945 Nan Potts / Mary W. Heinze 
*1945 - 1946 Edna Dorwart 
*1946 - 1947 Elizabeth White 
*1947 - 1948 Dorothy M. Dawe 
* 1948 - 1949 Tiry Harrod 
* 1949 - 1950 Claire Burson 
* 1950 - 1951 Edna E. Spritzer 
* 1951 - 1952 Grace D. Babcony 
* 1952 - 1953 Dorothea S. Trump 
* 1953 - 1954 Vida Scott 
* 1954 - 1955 Eva H. Zaner 
* 1955 - 1956 Ina Beerman 
* 1956 - 1957 Claire Burson 
* 1957 - 1958 Kay Stephenson 
*1958 - 1959 Kay Evans 
*1959 - 1960 Helen Dumphreys 
*1960 - 1961 Marge Oliver 
*1961 - 1962 Joan Smith 
*1962 - 1963 Punk Frey 
*1963 - 1964 Helen Bond 
*1964 - 1965 Polly Eriksen 
*1965 - 1966 Molly Morgan 
*1966 - 1967 Alice Evans 
*1967 - 1968 Janet Steele 
*1968 - 1969 Pat Arends 
*1969 - 1970 Polly Eriksen 
*1970 - 1971 Isabel Loonstra 
*1971 - 1972 Beverly Fredrickson 
*1972 - 1973 Phyllis Yeamans 
*1973 - 1974 Marie-Thérèse Croes 
* 1974 - 1975 Linda Fagerquist 
* 1975 - 1976 Quita Croes 
* 1976 - 1977 Annemieke Hoftijzer     
* 1977 - 1978 Linda Schnog-Richardson
* 1978 - 1979 Sandra Hese 
*1979 - 1980 Joanne Innes
*1980 - 1981 Helen Janssen-Mangroelal
*1981 - 1982 Irene Lough
*1982 - 1984 Phyllis Stowe
*1984 - 1985 Raisa Wilson 
*1985 - 1987 Marie-Thérèse Croes   
*1987 - 1989 Enid Croes - Marugg   
*1989 - 1991 Liliana Jansen-Contreras 
*1991 - 1992 Joy Carson 
*1992 - 1994 Soraida Hardeveld-Knoop
*1994 - 1995 Lilian Botman     
*1995 - 1997 Marilú de Veer
*1997 - 1999 Lilian Martis-Franca 
*1999 - 2000 Anne McClain 
*2000 - 2001 Ingrid Hassell-van der Kuijp 
*2001 - 2002 Ruby Narain-Richardson 
*2002 - 2003 Carla Paris-Arends   
*2003 - 2005 Vivian Storm-Croes
*2005 - 2007 Bernadette Schouten
*2007 - 2008 Diana Uchtmann
*2008 - 2010 Adelaida Ponson-Arends
*2010 - 2011 Camila Henriquez-Vos 
* 2011 - 2012 Rubia Maduro   
* 2012 - 2014 Omaira Silva-de l’Isle
* 2014 - 2015 Lilian Martis-Franca
* 2015 - 2016 Benita Esguerra
* 2016 - 2017 Marva Solagnier-Marquez 
* 2017 - 2018 Benita Esguerra 
* 2018 - 2020 Milagros Posner
* 2021 - 2023 Norma Brinkenberg
* 2023 - 2025 Reina Geerman 



## Link externo
* Website oficial di WCA